open-index/open-wikipedia-markdown huggingface dataset:
היפוקרס

**היפוקרס**  (בלטינית: **Vinum Hippocraticum**) הוא משקה העשוי מיין מעורבב עם סוכר ותבלינים, בדרך כלל כולל קינמון, ואולי מחומם. לאחר ההשרייה של התבלינים ביין הממותק למשך יום, מסננים את התבלינים החוצה דרך שקית סינון בד חרוטית הנקראת manicum hippocraticum או שרוול היפוקרטס (הומצא במקור על ידי הרופא היווני היפוקרטס מהמאה ה-5 לפנה"ס כדי לסנן מים), שממנו שם המשקה נגזר.

## היסטוריה
יין מתובל היה פופולרי באימפריה הרומית, כפי שנרשם בכתביהם של פליניוס הזקן ואפיקיוס. במאה ה-12, יין מתובל בשם "פימן" או "פימנט" הוזכר על ידי כרטיאן מטרואה. במהלך המאה ה-13, לעיר מונפלייה היה מוניטין של סחר ביינות מתובלים עם אנגליה. המתכונים הראשונים ליין מתובל הופיעו בסוף המאה ה-13. מתכונים ליין אדום ופימנט המצויים בספר בישול מימי הביניים בשם Tractatus de Modo או בתחילת המאה ה-14 (מתכון לפימנט ב-Regimen sanitati - סיירת הבריאות) של ארנאלדו מווייאנובה. מאז 1390, מתכונים לפימנט נקראים גם ipocras או ypocras, כנראה עם התייחסות והוקרה להיפוקרטס. בספר הבישול הקטלאני Llibre del Coch (1520) המתכון נקרא pimentes de clareya.

המשקה הפך לפופולרי ביותר, עם מוניטין כבעל תכונות רפואיות שונות או אפילו אפרודיזיאק .

במאה ה-16 סווג המזון לפי שני צירים: 1.קר או חם, 2.יבש או רטוב. אנשים באותה תקופה האמינו בשאיפה ל"איזון" בין אלה, למשל על ידי תבשיל מרכיבים יבשים (כמו ירקות שורש) וצליית מזון רטוב (כמו חזיר יונק). יין נחשב קר ויבש לכן הוסיפו לו מרכיבים חמים כמו סוכר, ג'ינג'ר וקינמון, שיצרו היפוקרס.

המשקה זכה להערכה רבה במהלך ימי הביניים המאוחרים. בצרפת, הוא צוין כמשקה האהוב על הברון הידוע לשמצה ז'יל דה רה (בערך 1405–1440), אשר לפי הדיווחים שתה מספר בקבוקים מדי יום ונתן לקורבנותיו לשתות אותו לפני רציחתם. מאוחר יותר לואי הארבעה עשר, מלך צרפת (בערך 1643–1715) נודע גם הוא שנהנה ממנו. באותם זמנים, המשקה היה פריט מתנה מוערך מאוד, באותה צורה כמו ריבה ושימורי פירות. היפוקרס יצא מהאופנה ונשכח במהלך המאה ה-18. בצרפת עדיין מיוצר באזורי ארייז' והוט לואר, אם כי בכמויות קטנות מאוד.

ייתכן שהמשקה בסופו של דבר נתן השראה לספרדים בפיתוח הסנגריה שלהם במאה ה-18. אף על פי שהסנגריה מתוקה יותר מהיפוקרס, סנגריה עדיין עשויה לעיתים קרובות עם תבלינים, כולל קינמון, ג'ינג'ר ופלפל.

## ראו גם
* יוון העתיקה ויין
* יין חם
* המורשת הקולינרית של שווייץ

## קישורים חיצוניים

* Hippocras
## הערות שוליים

קטגוריה:קוקטיילי יין
פיגוע הירי במקדש הסיקי בוויסקונסין

**פיגוע הירי במקדש הסיקי בוויסקונסין** התרחש ב-5 באוגוסט 2012 במקדש סיקי בעיר אוק קריק שבמדינת ויסקונסין אשר בארצות הברית. בפיגוע נהרגו שישה בני אדם, ונפצעו 3 אנשים נוספים. אדם נוסף מת מהפציעה בשנת 2020. הרוצח, ווייד מייקל פייג' (Wade Michael Page), התאבד בירייה לראש לאחר שנורה בירך על ידי שוטר שהגיע למקום. כל הנרצחים בפיגוע היו סיקים. בחקירת המשטרה שבוצעה לאחר הפיגוע התגלה שפייג' היה חבר בארגון נאו-נאצי הדוגל בעליונות לבנה. המשטרה קבעה שגזענות ושנאה אתנית היו הגורמים העיקריים לביצוע הפיגוע.

## הפיגוע
בבוקר ה-5 באוגוסט 2012 המפגע ווייד מייקל פייג' בן ה-40, אשר היה חמוש באקדח חצי אוטומטי בקוטר 9 מ"מ, נכנס למקדש סיקי בעיר אוק קריק שבמדינת ויסקונסין בעת שבמקום התקיימה תפילה של חברי הקהילה הסיקית. פייג' פתח באש ללא הבחנה לעבר המתפללים וגרם למותם של שישה בני אדם, ולפציעתם של 3 אנשים נוספים.

כוחות המשטרה הגיבו במהירות לאירוע והשוטר בריאן מרפי היה הראשון שהגיע לזירת הפיגוע. מרפי נורה גם על ידי פייג' בעת שניסה להגן על המתפללים. מרפי הצליח להזעיק גיבוי ולספק מידע קריטי על מיקומו של היורה. לאחר שפייג' נורה בירך על ידי מרפי הוא בחר להתאבד כאשר ירה לעצמו בראש.

## המפגע
ווייד מייקל פייג' היה תושב אמריקני שהתגורר ביישוב קודהי שבמדינת ויסקונסין. פייג' דגל בעליונות לבנה. פייג' נולד וגדל בקולורדו והוא שירת בצבא ארצות הברית מאפריל 1992 עד אוקטובר 1998, בצבא פייג' למד לתקן את מערכת טילי הקרקע-אוויר MIM-23 הוק, ובהמשך הפך למומחה בתחום הלוחמה הפסיכולוגיות. בסיום השירות הצבאי פייג' הורד בדרגה ושוחרר מהשירות הצבאי בגין "דפוסי התנהגות בלתי הולמת" לרבות היותו שיכור בעת מילוי התפקיד ובשל תקופת עריקות.

לאחר שחרורו חזר פייג' לקולורדו ובהמשך התגורר בפרוור ליטלטון אשר במדינת דנוור משנת 2000 עד 2007. פייג' עבד כנהג משאית בין השנים 2006 ל-2010, אך פוטר לאחר שנתבע משום שנהג תחת השפעת אלכוהול.

פייג' היה בקשר עם ארגונים נאו-נאצים, ולפי הדיווחים היה חבר בארגון העליונות הלבנה "Hammerskins". בשנת 2000 פייג' היה חבר במספר להקות נאו-נאציות. בשנת 2005 הוא הקים את להקת "End Apathy" וניגן גם בלהקות "Definite Hate" ו-"Blue Eyed Devils", אשר כולן נחשבות על ידי המרכז המשפטי לדרום העני ללהקות עליונות לבנה.

לאחר הפיגוע אמו החורגת לשעבר של פייג' התנצלה בפני הקורבנות הסיקים של הפיגוע ואמרה שהיא לא הייתה בקשר עם בנה החורג במשך 12 השנים האחרונות לאחר שהתגרשה מאביו. חבר לשעבר של פייג' תיאר אותו כ"מתבודד" ואמר שהוא דיבר על כך שצפויה להתרחש "מלחמת קודש בין הגזעים". לטענת שכניו פייג' גר לבדו, מיעט לצאת מדירתו ונמנע מקשר עין עם השכנים.

פייג' רכש באופן חוקי את האקדח ששימש אותו לביצוע הפיגוע בחנות כלי נשק בוויסקונסין. פייג' עבר את בדיקות הרקע הנדרשות על פי חוק, וקנה את האקדח באמצעות כסף מזומן, יחד עם שלושה מחסניות. הבעלים של חנות הנשק אמר כי המראה וההתנהגות של פייג' בחנות לא עוררו חשד כולשהו.

בעקבות הפיגוע פורסמו במדיה תמונות של פייג' בהם הוא נראה עם מגוון קעקועים על זרועותיו ופלג גופו העליון, וצוין כי מעידים גם כן על כך שהוא דגל בעליונות לבנה.

## ראו גם
* טרור בארצות הברית

## קישורים חיצוניים
* 

* 
* 

## הערות שוליים

קטגוריה:מעשי טבח בארצות הברית
קטגוריה:ירי המוני בארצות הברית
קטגוריה:פשעי שנאה בארצות הברית
קטגוריה:2012 בארצות הברית
קטגוריה:ויסקונסין: היסטוריה
קטגוריה:סיקיזם
אריאגנר סמית'

**אריאגנר סמית**' (בספרדית: **Ariagner Smith**; נולד ב-13 בדצמבר 1998) הוא כדורגלן ניקרגואי המשחק בעמדת החלוץ בפוניבז'.

## קריירת מועדונים
סמית' התחיל את הקריירה שלו בקבוצות כדורגל מקומיות בניקרגואה. בגיל 16 חתם בריאל אסטייל מליגת העל הניקרגואית. שנה לאחר מכן נבחן באודינזה מהסרייה א', אך לא הצליח להרשים את ראשי המועדון.

ב-1 במרץ 2018 חתם בספרטקס יורמלה מליגת העל הלטבית במדיה שיחק עונה אחת. לקראת עונת  הושאל לקיזילקום זראפשון ובמהלך העונה עזב ללוקומוטיב טשקנט שניהן מליגת העל האוזבקית. בעונת  חזר לספרטקס ורשם 7 שערים ב-25 משחקים.

עונה לאחר מכן הושאל לספוטניק רצ'יצה מליגת העל הבלארוסית ובמהלך העונה הושאל לוולס מוסקבה.

בעונת  הושאל לפוניבז' מליגת העל הליטאית. בעונה זו כבש 8 שערים ב-34 משחקים וחתם לשנתיים נוספות בקבוצה. עונה לאחר מכן כבש 14 שערים והיה מלך שערי הקבוצה שזכתה באליפות הראשונה שלה.

## קריירה בינלאומית
ב-16 במרץ 2021 ערך את הופעת הבכורה שלו בנבחרת ניקרגואה בהפסד 2-0 ל. ב-27 במרץ הבקיע צמד בניצחון 0-7 נגד  במסגרת מוקדמות מונדיאל 2022.

## תארים
; ריאל אסטייל
*ליגת העל הניקרגואית: , , 

; פוניבז'
*ליגת העל הליטאית: 

## קישורים חיצוניים

קטגוריה:כדורגלנים ניקרגואים
קטגוריה:חלוצי כדורגל
קטגוריה:כדורגלני נבחרת ניקרגואה
קטגוריה:ספורטאים זרים בלטביה
קטגוריה:ספורטאים זרים באוזבקיסטן
קטגוריה:ספורטאים זרים בבלארוס
קטגוריה:ספורטאים זרים ברוסיה
קטגוריה:ילידי 1998
סטבן מירקוביץ'

**סטבן מירקוביץ**' (בסרבית: **Стеван Мирковић**; 27 באוקטובר 1927 – 26 בספטמבר 2015) היה גנרל יוגוסלבי אשר כיהן כראש המטה הכללי היוגוסלבי בין השנים 1987–1989.

## ביוגרפיה
מירקוביץ' נולד בוולייבו ב-27 באוקטובר 1927. באוקטובר 1944 הוא הצטרף למפלגה הקומוניסטית של יוגוסלביה ולפרטיזנים של טיטו. הוא לחם עם הפרטיזנים עד סוף מלחמת העולם השנייה. לאחר המלחמה הוא שימש כמפקד דיוויזיה ואז כמפקד ארמייה. ב-1 בספטמבר 1985 הוא מונה לסגן ראש המטה הכללי היוגוסלבי וכיהן בתפקיד עד 15 בספטמבר 1987, אז מונה בעצמו לרמטכ"ל. ב-29 בספטמבר 1989 הוא סיים את תפקידו ופרש מהצבא.

ב-1990, הפך מירקוביץ' לאחד ממנהיגי מפלגת "ליגת הקומוניסטים - התנועה למען יוגוסלביה". הוא היה אחד ממתנגדיו החריפים סלובודן מילושביץ'. ב-1994, המפלגה התפרקה והתאחדה עם מפלגת השמאל היוגוסלבי. ב-1997 הוא הקים את הארגון הלא-ממשלתי "מרכז טיטו" (Центар Тито). כמו כן, הוא שימש כנשיא הכבוד של ארגון "ברית הקומוניסטים של יוגוסלביה". הוא נפטר בבלגרד ב-26 בספטמבר 2015.

## קישורים חיצוניים

* סטבן מירקוביץ' 

קטגוריה:גנרלים בצבא יוגוסלביה
קטגוריה:פרטיזנים יוגוסלבים
קטגוריה:מעוטרי עיטור כוכב הפרטיזנים
קטגוריה:ילידי 1927
קטגוריה:נפטרים ב-2015
שלומי דנינו

**שלומי דנינו** (נולד ב-26 בפברואר 1974) הוא כדורגלן עבר ישראלי ששיחק בעמדת הקשר.

## קריירה
דנינו התחיל את הקריירה שלו במחלקת הנוער של הפועל ירושלים. ב-14 בספטמבר 1991 ערך את הופעת הבכורה שלו בקבוצה הבוגרת בהפסד 3-0 להפועל תל אביב. בעונת 1997/1998 הפך לשחקן הרכב בקבוצה והיה שותף להגעה של המועדון לגמר גביע המדינה בכדורגל 1997/1998 בו הפסידה למכבי חיפה להארכה. ב-19 בספטמבר 1998 הבקיע את שער הבכורה שלו בליגה הבכירה בהפסד 2-1 בדרבי לבית"ר ירושלים. במשחק הליגה שאחריו הבקיע צמד בניצחון 2-3 נגד מכבי תל אביב. את העונה סיים עם 7 שערי ליגה.

בפברואר  הושאל להפועל כפר סבא עד לסיום העונה. בסיום העונה ירדה כפר סבא לליגה השנייה ודנינו הושאל להפועל חיפה. במהלך העונה חזר לירושלים.

בקיץ  פרש מכדורגל.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:מגני כדורגל ישראלים
קטגוריה:קשרי כדורגל ישראלים
קטגוריה:ירושלים: כדורגלנים
קטגוריה:כדורגלני הפועל ירושלים
קטגוריה:כדורגלני הפועל כפר סבא
קטגוריה:כדורגלני הפועל חיפה
קטגוריה:ישראלים שנולדו ב-1974
הנרי ברנדון

**אוסקר הנרי ברנדון** CBE (באנגלית: **Oscar Henry Brandon**; 9 במרץ 1916 – 20 באפריל 1993) היה עיתונאי יהודי יליד צ'כיה שפעל בבריטניה ובארצות הברית. פרסם מספר ספרים על מדיניות חוץ אמריקאית ויחסים בינלאומיים.

## ביוגרפיה
נולד בשם **אוסקר היינריך ברנדייס** בעיר ליברץ שב (כיום בצ'כיה). למד באוניברסיטאות פראג ולוזאן. ב-1939 היגר ללונדון והחל לכתוב כפרילנסר עבור הסאנדיי טיימס.

במהלך מלחמת העולם השנייה התמנה ככתב המלחמה של העיתון, לאחר סיום המלחמה כיהן ככתב הסאנדיי טיימס בפריז, כתב דיפלומטי נודד ואחר כך בתפקידו שבו התפרסם ככתב הראשי של העיתון בוושינגטון, בירת ארצות הברית, תפקיד שמילא בין השנים 1950–1983. בתפקידו זה פיתח קשרי ידידות עם אישים בכירים בפוליטיקה האמריקאית. נשיא ארצות הברית ריצ'רד ניקסון הורה להאזין לשיחות הטלפון שלו ב-1969. לפי האנציקלופדיה בריטניקה, בשל הידע הפוליטי המקיף שלו. גרסה אחרת מייחסת את ההוראה על הציתות לידידו, הנרי קיסינג'ר, יהודי אף הוא. לפי מרטין אינדיק, נתן קיסינג'ר את ההוראה ל-FBI כדי להבטיח את עצמו מפני חשדות בנאמנות כפולה (ליהודים). במקביל לתפקידו בוושינגטון היה ברנדון עורך בכיר בסאנדיי טיימס בשנים 1963–1983.

לאחר פרישתו מן העיתון היה עמית מחקר במכון ברוקינגס וכתב טורים עבור הניו יורק טיימס והוושינגטון סטאר .

ב-1970 נישא לאשת החברה האמריקנית מייבל הוברט ונטוורת', ידועה כמאפי קבוט . לזוג נולדה בת אחת. לצדה הם גדלו גם את בתה החורגת של אשתו, השחקנית והקומיקאית אלי ונטוורת', שנישאה מאוחר יותר לכתב החדשות והיועץ הפוליטי ג'ורג' סטפנופולוס.

ברנדון זכה לתואר מפקד מסדר האימפריה הבריטית (CBE) ב-1985. הוא נפטר בבלומסברי שבלונדון באפריל 1993 לאחר שלקה בשבץ מוחי.

לפי ידידו, העיתונאי והמבקר האוסטרלי פיליפ נייטלי  שהתמחה בכתיבה על ריגול, היה 'סוד ידוע' בקרב חבורת העיתונאים שברנדון עובד במקביל לעיסוקיו העיתונאיים, עבור ה-MI6 הבריטי.

## קישורים חיצוניים
* הנרי ברנדון, פרופיל באתר רשת הטלוויזיה בכבלים C-SPAN

## הערות שוליים

קטגוריה:עיתונאים יהודים בריטים
קטגוריה:אנשי MI6
היפהפיה מניו יורק

**היפהפיה מניו יורק** (באנגלית: **The Belle of New York**) הוא סרט מוזיקלי אמריקאי משנת 1952 בבימויו של צ'ארלס וולטרס, עם פרד אסטר וורה-אלן בתפקידים הראשיים.

התסריט מבוסס על מחזמר בשם זהה משנת 1897. השירים לסרט נכתבו על ידי הארי וורן (מנגינה) וג'וני מרסר (מילים).

זמרתה של ורה-אלןמדובבת על ידי הזמרת אניטה אליס .

בסרט יש אפקטים ויזואליים של קטעי ריקוד בהם אסטר ואלן "מרחפים" תוך כדי ריקוד.

העלילה מתרחשת בניו יורק בשנת 1900 לערך.

## תקציר העלילה
אנג'ליקה בונפילס (ורה-אלן) עובדת כמזכירה בצבא הישע בדרום מנהטן יחד עם חברתה אלסי וילקינס (אליס פירס) תחת פיקוחה הקפדני של גב' פיניאס היל. מטרתן להחזיר בתשובה "חוטאים". ה"חוטאים" באים למקום רק כדי לחזות ולשיר לאנג'ליקה "היפהפייה של ניו יורק".

צ'רלי היל (פרד אסטר) הוא פלייבוי שגר עם דודתו גב' פיניאס ועל חשבונה. הוא מוקף כל הזמן בבחורות ועורך מסיבה גדולה בביתו בה הוא רוקד ושר עם חברותיו "מי תרצה להתנשק עם החתן" ערב לפני נישואיו לנערת השעשועים דיקסי מקוי (גייל רובינס).

לאחר המסיבה הוא נוסע בכרכרה ומבחין בתהלוכה של צבא הישע ובראשה אנג'ליקה. הוא נשבה ביופייה והיא אומרת לו שרגש אהבה גורם לאדם לרחף והוא שר, רוקד ומרחף מעל קשת וושינגטון ומבטל את חתונתו עם דיקסי מקוי.

אנג'ליקה מקבלת את צ'רלי בהסתייגות ודורשת ממנו להתחיל לעבוד כמו כל אדם ישר. הוא שר לה "בייבי דול" ומתחיל לעבוד כמנקה רחובות ואחר כך כנהג קרונית ציבורית רתומה לסוס, שם היא פוגשת אותו והם רוקדים ושרים "אופס".

הקשר ביניהם מתחמם והם מחליטים להינשא ולהצטלם ברקע תמונות ממפעל קורייר ואיבס. לפני החתונה צ'רלי משתכר ושוכח ממנה. הקשר ניתק וצ'רלי מתחיל להופיע כמלצר מזמר בקזינו. אנג'ליקה ואלסי מחליקות להגיע למקום ולהיות שובבות אך יפות ובבגדים חושפניים. לאחר ההופעה נפגשים צ'רלי ואנג'ליקה, מביעים את אהבתם ומתחילים לרחף ולרקוד כשהקהל שר להם "היפהפייה של ניו יורק".

## צוות השחקנים

## קישורים חיצוניים

*קדימון ליפהפיה מניו יורק, באתר יוטיוב
*סצנת הפתיחה, באתר יוטיוב
*מי תרצה לנשק את החתן, באתר יוטיוב
*פרד אסטר רוקד על קשת וושינגטון, באתר יוטיוב
*אופס, באתר יוטיוב
*פרד אסטר רוקד סטפס על חול, באתר יוטיוב
*בייבי דול, באתר יוטיוב
*סצנת הריקוד בקורייר ואיבס, באתר יוטיוב
*שובבה אך יפה, אנג'ליקה ואלסי, באתר יוטיב
*סצנת הסיום, באתר יוטיוב
*היפהפיה מניו יורק, באתר TCM

קטגוריה:סרטי 1952
קטגוריה:סרטים אמריקאיים
קטגוריה:סרטים באנגלית
קטגוריה:סרטים מוזיקליים אמריקאיים
קטגוריה:סרטים מבוססי מחזות
קטגוריה:סרטי מטרו גולדווין מאייר
יחסי הרשות הפלסטינית – תימן

**יחסי הרשות הפלסטינית–תימן** הם יחסי החוץ בין **[[הרשות הפלסטינית]]** ל**[[תימן]]**. תימן הייתה ממדינות ערב הראשונות שהכירו במדינה פלסטינית ב-1988.

## היסטוריה
משנות ה-70 של המאה ה-20 החלו להגיע לתימן קבוצות פלסטיניות במגזר החינוך שנתמכו על ידי מלגות. זה קרה בתקופה שבה תימן ניסתה לבסס את יציבותה בעקבות מלחמת האזרחים של צפון תימן. אירוע זה המשיך בסדרה של שלבים עוקבים, שהבולטים שבהם היו אלה שהגיעו לאחר המצור על ביירות במלחמת לבנון הראשונה ב-1982. הגעתן של קבוצות נוספות נמשכה עד ל-2003 זמן קצר לאחר פרוץ מלחמת עיראק.

בשנת 1990 תימן התאחדה רשמית למדינה אחת, והממשלה החדשה שהוקמה המשיכה לתמוך ברשות הפלסטינית. תימן הצביעה בעקביות בעד החלטות התומכות בהקמת מדינה פלסטינית באו"ם, והעניקה תמיכה כספית ופוליטית לפלסטינים.

## הערות שוליים

קטגוריה:ערכים ללא קטגוריות פיזיות - יחסי חוץ
האוסף (אלבום של קורין אלאל)

"**האוסף**" הוא אלבום האוסף הראשון של הזמרת-יוצרת הישראלית קורין אלאל. את האלבום הוציאה בשנת 1997 לאור חברת התקליטים NMC, כמה חודשים לאחר הוצאתו של כשזה עמוק. הוא כולל כמה מלהיטיה המוכרים ביותר של אלאל, דוגמת "אנטארקטיקה", "זן נדיר", "כשזה עמוק", "שיר לשירה" ו"פירמידות". הוא הופץ על גבי תקליטור בלבד.

## רשימת רצועות

## קישורים חיצוניים

## הערות שוליים

קטגוריה:אלבומי קורין אלאל
קטגוריה:אלבומי אוסף בעברית
קטגוריה:אלבומי חברת NMC יונייטד אנטרטיינמנט
ז'יבוטה פאניץ'

**ז'יבוטה פאניץ**' (בסרבית: **Живота Панић**; 3 בנובמבר 1933 – 19 בנובמבר 2003) היה גנרל יוגוסלבי, אשר כיהן כראש המטה הכללי וכשר ההגנה האחרון של יוגוסלביה.

## ביוגרפיה
פאניץ' נולד בכפר גורניה קרנישאבה ב-3 בנובמבר 1933. ב-1 באוגוסט 1952 הוא התגייס לצבא העממי היוגוסלבי. הוא למד בבית הספר לקציני שריון על שם "פטר דרפשין". לאחר מכן הוא למד באקדמיה הצבאית בבלגרד. הוא שימש כמפקד הבריגדה הממוכנת ה-51, ולאחר מכן פיקד על הדיוויזיה ה-15, וכמפקד הארמייה ה-1.

ב-27 בפברואר 1992 הוא מונה לראש המטה הכללי היוגוסלבי. ב-8 במאי של אותה שנה הוא מונה במקביל למזכיר הפדרלי להגנה (שר ההגנה), וכיהן בתפקיד עד 14 ביולי של אותה שנה. בתקופת כהונתו בשני התפקידים, יוגוסלביה כבר איבדה את קרואטיה וסלובניה, ונלחמה לשמור על שלטונה בבוסניה והרצגובינה. פאניץ' היה האחרון שכיהן בשני התפקידים בתקופת הרפובליקה הפדרלית הסוציאליסטית של יוגוסלביה, והראשון שכיהן בהם בממשלת הרפובליקה הפדרלית של יוגוסלביה.

ב-26 באוגוסט 1993 הוא סיים את תפקידו כרמטכ"ל ועזב את הצבא. ב-2002 משפחותיהם של 19 מוסלמים שנחטפו מרכבת שנסעה מבלגרד לחוף מונטנגרו ונרצחו בידי הצבא הסרבי, הגישו תביעה בבית הדין הבין-לאומי לצדק (ICJ) כנגד 14 גנרלים ופוליטיקאים סרבים, וביניהם פאניץ'.

פאניץ' נפטר בבלגרד ב-19 בנובמבר 2003.

## קישורים חיצוניים
כתבות שונות על מותו:
* 
* 
* 

קטגוריה:גנרלים בצבא יוגוסלביה
קטגוריה:ילידי 1933
קטגוריה:נפטרים ב-2003
קבוצת סוניק

**צוות סוניק** (ביפנית: **ソニックチーム**; באנגלית: **Sonic Team**) הוא צוות פיתוח משחקי וידאו בבעלות חברת סגה. צוות סוניק זכה להכרה בינלאומית בעיקר בזכות הפיתוח של הזיכיון האיקוני סוניק הקיפוד. צוות סוניק ידוע גם בזכות הפיתוח של משחקי וידאו נוספים כמו למשל "Night into Dreams"  ו-"Phantasy Star Online" .

צוות הפיתוח נוסד במקור בשנת 1990 במסגרת שיתוף פעולה בין המתכנת יוג'י נאקה, האמן נאוטו אושימה  ומעצב השלבים הירוקזו יאסוהרה  . המטרה המקורית של צוות הפיתוח הייתה לפתח משחק שיוכל להתחרות בזיכיון משחקי מאריו של נינטנדו. שאיפה זו הובילה לפיתוח המשחק "סוניק הקיפוד" אשר יצא לשווקים בשנת 1991 עבור הקונסולה סגה מגה דרייב ואשר הדמות הראשית בו הייתה קיפוד אנתרופומורפי כחול ומהיר שהפך בהמשך לקמע של חברת סגה ולתופעה תרבותית. צוות הפיתוח קיבל באותה השנה את השם "צוות סוניק". המשחק זכה להצלחה עצומה ולתרם רבות לעלייה במכירות של קונסולת המגה דרייב.

לאורך שנות ה-90 צוות סוניק המשיך לייצר משחקי וידאו שזכו להצלחה רבה, הכוללים את סוניק הקיפוד 2, סוניק CD וסוניק הקיפוד 3.

עם השנים צוות סוניק בחר לפתח גם משחקי וידאו בז'אנרים מגוונים ובפלטפורמות מגוונות מלבד המשחקים בזיכיון סוניק הקיפוד. צוות סוניק פיתח בין היתר משחקי וידאו כמו NiGHTS into Dreams , Phantasy Star Online , ו-Billy Hatcher and the Giant Egg .

במהלך העשור הראשון של המאה ה-21 צוות סוניק לקח חלק בפיתוח של קונסולת המשחקים סגה דרימקאסט, ופיתח עבורו את המשחקים Sonic Adventure ו-Sonic Adventure 2 אשר היו משחקי תלת מימד.

## קישורים חיצוניים

* 

## הערות שוליים

קטגוריה:חברות משחקי וידאו יפניות
קטגוריה:סוניק הקיפוד
קטגוריה:חברות תוכנה יפניות
מומצ'ילו פרישיץ'

**מומצ'ילו פרישיץ**' (בסרבית: **Момчило Перишић**; נולד ב-22 במאי 1944) הוא גנרל סרבי בדימוס, אשר שימש כראש המטה הכללי של צבא סרביה ומונטנגרו בין השנים 1993–1998.

בפברואר 2005 נידון פרישיץ' בידי בית הדין הפלילי הבין-לאומי ליוגוסלביה לשעבר על פשעי מלחמה שביצע, לכאורה, במהלך מלחמת העצמאות של קרואטיה ומלחמת בוסניה. הוא נידון ל-27 שנות מאסר, אולם זוכה מאשמה בערעור.

ב-2021 הוא נידון בידי בית משפט סרבי לארבע שנות מאסר בעוון ריגול למען ארצות הברית.

## ביוגרפיה
פרישיץ' נולד בקושטוניצי ב-22 במאי 1944. ב-1966 הוא התגייס להצבא העממי היוגוסלבי. עם פרוץ מלחמת העצמאות של קרואטיה ב-1991, פרישיץ' שימש כמפקד בית הספר לתותחנים בזאדאר. הוא השתתף בקרבות כנגד המורדים הקרואטים. בינואר 1992 הוא מונה למפקד הקורפוס ה-13 שבסיסו היה בבילצ'ה. ביוני של אותה שנה, הוא הועבר לשמש כסגן מפקד הארמייה ה-3 שבסיסה היה בניש. באפריל 1993, הוא מונה למפקד הארמייה. באותה שנה, בית משפט בקרואטיה האשים אותו בכך שבמהלך מלחמת העצמאות הקרואטית, הוא השתמש בתותחי בית הספר בזאדאר, כדי להפגיז את האוכלוסייה האזרחית בעיר. הוא נידון ל-20 שנות מאסר שלא בפניו. הוא פיקד על כוחות צבא סרביים במהלך מלחמת בוסניה. ב-26 באוגוסט 1993 הוא מונה לראש המטה הכללי היוגוסלבי וכיהן בתפקיד עד 26 בנובמבר 1998.

בינואר 2001, ראש ממשלת סרביה זוראן ג'ינג'יץ' מינה את פרישיץ' לסגן שלו. ב-19 במרץ 2002, הוא פוטר מהתפקיד והוכנס למעצר באשמת ריגול עבור ארצות הברית. הוא שוחרר כעבור כמה ימים, אולם סירב לחזור לתפקיד סגן ראש הממשלה.

בפברואר 2005, בית הדין הפלילי הבין-לאומי ליוגוסלביה לשעבר הגיש תביעה נגד פרישיץ' באשמה שניצל את תפקידיו בצבא היוגוסלבי, כדי לחמש מיליציות קיצוניות שביצעו פשעי מלחמה בקרואטיה ובוסניה. בניגוד לבכירים יוגוסלבים אחרים, פרישיץ' בחר לנסוע להאג כדי לעמוד למשפט ולהתמודד עם ההאשמות.

ב-6 בספטמבר 2011, הסתיים המשפט. פרישיץ' הואשם בפשעים כנגד האנושות, ונגזרו עליו 27 שנות מאסר. פרישיץ' ערער על גזר הדין, וב-28 בפברואר 2013 התקבל הערעור שלו. בית המשפט קבע שפרישיץ' אמנם ידע על הפשעים שביצעו חיילי הצבא הסרבי והמיליציות הכפופות לו, אולם לא הייתה לו אפשרות למנוע אותם.

ב-2021, בית משפט בבלגרד דן מחדש בפרשת הריגול מ-2002. בית המשפט מצא את פרישיץ' אשם במסירת סודות מדינה לארצות הברית, ונידון לשלוש שנות מאסר. הוא ערער על גזר הדין, אולם בית המשפט דחה את הערעור, ואף החמיר את עונשו לארבע שנים.

## הערות שוליים

קטגוריה:גנרלים בצבא יוגוסלביה
קטגוריה:גנרלים סרבים
קטגוריה:ילידי 1944
הוצאת אוניברסיטת סטנפורד

[ממוזער|ה[קולופון המקורי של הוצאת הספרים|100px]]
**הוצאת אוניברסיטת סטנפורד** (באנגלית: **Stanford University Press**) היא הוצאת הספרים של אוניברסיטת סטנפורד. זוהי אחת מהוצאות הספרים האקדמיות הוותיקות בארצות הברית והראשונה שהוקמה באזור החוף המערבי. הוצאת הספרים מוציאה ספרים בנושאי מדעי הרוח, מדעי החברה ועסקים.

## היסטוריה

דייוויד סטאר ג'ורדן , נשיאה הראשון של אוניברסיטת סטנפורד, הציג ארבע הצעות למייסדיה, לילנד וג'יין סטנפורד, בעת קבלת התפקיד, כשהאחרונה שבהן עסקה בהקמת הוצאה לאור באוניברסיטה. בשנת 1892 פורסמה עבודה מדעית ראשונה תחת שם האוניברסיטה. באותה שנה, הסטודנט ג'וליוס אנדרו קוויל הקים בקמפוס חברת דפוס, ופרסם בה את עיתון הסטודנטים, "Daily Palo Alto" (כיום "Stanford Daily") וספרים מהפקולטה של סטנפורד. השימוש הראשון במותג "Stanford University Press" היה בשנת 1895, בספר "The Story of the Innumerable Company", שנכתב על ידי נשיא האוניברסיטה ג'ורדן. בשנת 1917 קנתה האוניברסיטה את בית הדפוס, והפכה אותה לחטיבה של סטנפורד.

בשנת 1926 פרסמה ההוצאה את הקטלוג הראשון שלה, ובו 75 ספרים. בשנת 1999 הפכה ההוצאה לאור לחטיבה של ספריות אוניברסיטת סטנפורד .בשנת 2013 עברה ההוצאה מקמפוס האוניברסיטה למשכנה הנוכחי ברדווד סיטי.

בשנת 2000 השיקה ההוצאה את המותג "Stanford Business Books" לספרי עסקים, עם שני ספרים על עמק הסיליקון. בשנת 2015 השיקה ההוצאה את המותג "Redwood Press" לסיפורת וספרי עיון הפונים לקהל הרחב. באותה שנה השיקה האוניברסיטה במיזם של פרסום ספרים בפורמט דיגיטלי, בתחומי מדעי הרוח הדיגיטליים ומדעי החברה החישוביים .

## קישורים חיצוניים

* 

## הערות שוליים

קטגוריה:אוניברסיטת סטנפורד
קטגוריה:הוצאות ספרים אוניברסיטאיות בארצות הברית
BepiColombo

**BepiColombo** היא משימה ששוגרה לחלל על ידי סוכנות החלל האירופית, בשיתוף עם הסוכנות היפנית לחקר החלל, במטרה להגיע למסלול סביב כוכב חמה ולבצע חקר של אפקט יחסותי ותיאוריות כבידה ומדידות נוספות של כוכב הלכת. השיגור בוצע בשנת 2018 וצמד גשושיות צפוי להגיע למסלול סביב חמה בשנת 2025.

המשימה נקראה על שם ג'וזפה קולומבו, מדען איטלקי שהשתתף בפיתוח תאוריית מקלעת כבידתית.

## היסטוריה
שמאל|ממוזער|250px| אנימציה של טיסת הגשושית (BepiColombo בסגול)
התוכנית אושרה בשנת 2009 עם כוונה לשיגור בשנת 2014. השיגור בוצע ב-20 באוקטובר 2018 ממרכז החלל הגיאני בעזרת משגר מדגם "אריאן 5". בקרת טיסה מבוצעת ממרכז הבקרה בדרמשטדט.

המשימה כוללת מספר לווייני משנה שצפויים להתחיל עבודה מתואמת לאחר הגעה למסלול סביב כוכב חמה.

עלות כוללת של הפרויקט היא כשני מיליארד דולר

הגעה למסלול המתוכנן מבוצעת על ידי מנוע יונים ותשע מקלעות כבידתיות. ב-15 באוקטובר 2020 הגשושית עברה ליד נגה. ב-1 באוקטובר היא עברה 199 ק"מ מכוכב חמה. היא עברה ליד כוכב הלכת גם בשנת 2022 ו-2023. כיום, בתחילת 2024 החללית נמצאת במסלול סביב כוכב חמה שהוא דומה למסלול הסופי. מעבר למסלול הסופי סביב כוכב חמה והפרדת לוויינים מתוכננים ל-5 בדצמבר 2025. המשימה צפויה להסתיים בשנת 2028.

## מבנה הגשושית
יחידת הנעה Mercury Transfer Module (MTM) כוללת מנוע ומיועדת למעבר הגשושית ליעד. היחידה נבנתה על ידי סוכנות החלל האירופית.

יחידה מסלולית Mercury Planetary Orbiter (MPO) כוללת מכשירי מדידה. היחידה נבנתה על ידי סוכנות החלל האירופית. משקל היחידה הוא 1,150 ק"ג כולל פאנל סולארי שמספק 1,000 ו"ט. על היחידה הותקנו 11 מכשירים מדעיים שנבנו במספר מדינות. ציוד תקשורת פועל ב-X-band ו-Ka-band. היקף המידע הוא 1,550 גיגהביית בשנה. קליטת הנתונים תבוצע בתחנת קרקע בספרד.

יחידת חקר מגנטוספירה Mio (Mercury Magnetospheric Orbiter). היחידה נבנתה ביפן ובאוסטריה. משקלה 285 ק"ג ועליה הותקנו חמישה מכשירי מדידה וכולל פאנל סולארי שמספק 90 ו"ט. ציוד תקשורת פועל ב-X-band. היקף המידע הוא 160 גיגהבייט בשנה. קליטת הנתונים תבוצע במרכז בקרה ביפן.

צמד לוויינים מתואמים (סביב הפלנטה כוכב חמה) צפויים לאפשר למדידת אפקט יחסותי ותיאוריות כבידה.

## קישורים חיצוניים

* 

* תיאור המשימה
* מידע מאתר סוכנות החלל היפנית
* דף נתונים כלליים

## הערות שוליים

קטגוריה:גשושיות אירופאיות
קטגוריה:גשושיות יפניות
ווסט דאטה

**ווסט דאטה בע"מ** (באנגלית **VAST Data**), המוכרת במותג **VAST** היא חברה פרטית ישראלית העוסקת בתשתיות אחסון מבוססות זיכרון הבזק ליישומי בינה מלאכותית ולמידה עמוקה. החברה מציעה פלטפורמת מחשוב המאפשרת למשתמשים לאמן מודלים של בינה מלאכותית על ידי אחסון וסינתזה של כמויות גדולות של נתונים לא מובְנים.

## היסטוריה
החברה נוסדה בדצמבר 2015 על ידי רנן חלק (מנכ"ל החברה), לשעבר ראש מחקר ופיתוח ב-XtremIO (שנרכשה בשנת 2012 על ידי דל), שחר פינבליט (מנהל מחקר ופיתוח), לשעבר בקמינריו, וג'ף דנוורת', לשעבר מ-CTERA Networks. מייק וינג, לשעבר מדל, מכהן כנשיא החברה. לחברה משרדים במדינות אחדות, ובכלל זה מרכז פיתוח בתל אביב ומרכז פיתוח נוסף בחיפה, שנפתח בדצמבר 2021.

בפברואר 2019 החברה הודיעה על השקת תוכנת האחסון האוניברסלי שלה הבנויה על זיכרון הבזק ארכיטקטורת מערכות מבוזרות שפותחה על ידיה בשם DASE - Disaggregated and Shared Everything. זהו פתרון אחסון נתונים לא מובנה בקנה מידה גדול. המוצר זכה במדליית הזהב לשנת 2019 של TechTarget.

באפריל 2021 עברה החברה למודל רישוי תוכנה בשם ג'מיני, המאפשר ללקוחות להפריד בין רכישת החומרה לבין עלות רישוי התוכנה.

ב-2022 דורגה החברה במקום החמישי Deloitte Technology Fast 500 ובמקום השלישי ברשימת פייננשל טיימס לשנת 2023 של החברות הצומחות ביותר של אמריקה, בהתבסס על הגידול בהכנסות של החברה מ-2018 עד 2021. החברה נכללת גם ברשימת עשר החברות החדשניות ביותר במדעי הנתונים של המגזין Fast Company של שנת 2023, כמו גם מעסיקי הסטארט-אפ הטובים ביותר של פורבס באמריקה.

במרץ 2023 הודיעה החברה שהיא עלתה על זרם הכנסות (ARR) של 100 מיליון דולר.

באפריל 2023 החברה נכנסה לשותפות עם חברת HPE כדי לספק תוכנה עבור HPE GreenLake לאחסון קבצים.

במאי 2023 החברה הוסמכה כמחסן נתונים של אנבידיה SuperPOD.

ב-1 באוגוסט 2023 הודיעה החברה על השקת VAST Data Platform, המציעה שירותי אחסון, מסדי נתונים ומנועי חישוב, ונועדה להאיץ מחקר בבינה מלאכותית.

### גיוס הון

* בשנת 2016 גייסה החברה 15 מיליון דולר.
* בשנת 2018 גייסה החברה 25 מיליון דולר.
* בפברואר 2019 גייסה החברה 40 מיליון דולר.
* באפריל 2020 גייסה החברה 100 מיליון דולר לפי שווי של 1.2 מיליארד דולר, והפכה לחד-קרן.
* במאי 2021 השלימה החברה את סבב הגיוס שלה בסדרה D, וגייסה 83 מיליון דולר לפי שווי של 3.7 מיליארד דולר לאחר כסף, פי שלושה מהערכת השווי שלה מאפריל 2020.
* בדצמבר 2023 ערכה החברה סבב גיוס של מאות מיליוני דולר לפי שווי של 9 מיליארד דולר.
* במרץ 2026 ערכה החברה סבב גיוס בסכום כולל של מיליארד דולר, שיותר ממחציתו בעסקות סקנדרי (מכירת מניות ממשקיעים ועובדים בחברה), לפי שווי של 30 מיליארד דולר.

## מוצרים
VAST Data Platform הוא מחסן נתונים גלובלי, מסד נתונים ומנוע חישוב בינה מלאכותית הכולל את הרכיבים הבאים:

* VAST DataStore (שנודע בעבר בשם Universal Storage), כלי אחסון נתונים לא מובנה.
* VAST DataBase, מערכת ניהול מסד נתונים (DBMS) הכוללת את המבנים של מסד נתונים מסורתי, מחסן נתונים ואגם נתונים .
* VAST DataEngine (מתוכנן להיות זמין באופן כללי בשנת 2024), מנוע ביצוע שגרות גלובלי.
* VAST DataSpace, מרחב שמות גלובלי  המאפשר לכל מיקום לאחסן, לאחזר ולעבד נתונים.
הפלטפורמה ניתנת להתקנה במרכזי נתונים מקומיים ובעננים ציבוריים, והיא מסופקת כשירות למנויים.

## קישורים חיצוניים
* 

* 15px|קישור= VAST Data ביוטיוב
* 

## הערות שוליים

קטגוריה:ישראל: חברות שהוקמו ב-2015
קטגוריה:חברות שירותי מחשוב ישראליות
קטגוריה:תל אביב-יפו: חברות
קטגוריה:חברות חד-קרן ישראליות
סוג של חסד

**סוג של חסד** (באנגלית: **Kinds of Kindness**) הוא סרט אימה-אבסורדי אנתולוגי בבימויו של יורגוס לנתימוס על פי תסריט שכתב יחד עם אפתימיס פליפו. בסרט מככבים אמה סטון, ג'סי פלמונס, וילם דפו, מרגרט קוואלי, הונג צ'או, ג'ו אלווין, מאמדו אצ'יי והאנטר שפר. הסרט תחת הפצת "Searchlight Pictures" .

בכורתו התקיימה בפסטיבל הקולנוע בקאן ב-17 במאי 2024, שם זכה פלמונס בפרס השחקן הטוב ביותר. הסרט עלה לאקרנים בארצות הברית ב-21 ביוני 2024 ובישראל ב-20 ביוני 2024.

## צוות השחקנים
* אמה סטון - ריטה / ליז / אמילי 
* ג'סי פלמונס - רוברט / דניאל / אנדרו
* וילם דפו - ריימונד / ג'ורג' / אומי
* מרגרט קוואלי - ויויאן / מרתה / התאומות רות ורבקה
* הונג צ'או - שרה / שרון / אקא
* ג'ו אלווין - ג'רי / ג'וסף
* מאמדו אצ'יי - וויל / ניל / אח
* האנטר שפר - אנה

## הפקה
יורגוס לנתימוס ואפתימיס פליפו כתבו את התסריט יחד בפיתוח יחד עם "", "" ו-"" שגם מפיצים את הסרט. אמה סטון, ג'סי פלמונס, וילם דפו ומרגרט קוואלי התעתדו להתחיל את הצילומים בניו אורלינס באוקטובר 2022. לאחר מכן, הונג צ'או, ג'ו אלווין ומאמדו אצ'יי הצטרפו לצוות השחקנים. בראיון בפברואר 2023, האנטר שפר חשפה שיש לה הופעת קמע בסרט.

### צילום
צילומי הסרט החלו באוקטובר 2022 ונמשכו עד דצמבר 2022 בניו ארלינס.

## פרסים ומועמדויות

## קישורים חיצוניים

## הערות שוליים

קטגוריה:סרטים באנגלית
קטגוריה:סרטים אמריקאיים משנת 2024
קטגוריה:סרטי דרמה קומית אמריקאיים
קטגוריה:סרטי אנתולוגיה
קטגוריה:יצירות איגיון
קטגוריה:סרטי יורגוס לנתימוס
בואו נשמח

**בואו נשמח** (באנגלית" **Let's Be Happy**) הוא סרט מוזיקלי בריטי משנת 1957 בבימויו של הנרי לוין, עם ורה-אלן, טוני מרטין  ורוברט פלמינג  בתפקידים הראשיים.

זה רימייק של הסרט הבריטי "ג'יני"  משנת 1941 המבוסס על המחזה "ג'יני" של איימה סטיוארט  משנת 1940.

זמרתה של ורה-אלןמדובבת על ידי הזמרת ג'ואן סמול.

הסרט צולם בפריז, אדינבורו ובמקומות נוספים בסקוטלנד.

זה סרטה האחרון של ורה-אלן וגם הופעתו האחרונה של טוני מרטין בסרטים מוזיקליים.

## תקציר העלילה
ג'יני מקלין (ורה-אלן) היא רווקה בת 28 שחיה עם סבה בעיירה קטנה בורמונט. הסבא נפטר ומוריש לה 4952 דולר ובכסף הזה היא מתכננת לנסוע לסקוטלנד לאזור לוך לומונד ולהיפגש עם צאצאי משפחת מקלין. היא שמחה ורוקדת עם ילדי השכונה "אני נוסעת לסקוטלנד".

בשדה התעופה היא נתקלת בסטנלי סמית' (טוני מרטין), איש עסקים מבויסי אידהו שטס אתה לפריז כדי להיפגש במשקיע להמצאה שלו - מכונת כביסה שגם מגהצת. הוא עוזר לה בסידורים שונים במקום ואחר כך שר לה "האיש מאידהו" ומוסר לה כרטיס ביקור שתתקשר אליו בעת הצורך.

ג'יני ממשיכה ברכבת לאדינבורו ונפגשת שוב עם סטנלי שנוסע לאותו מקום בו נמצא המשקיע שלו שכעת בחופשה. סטנלי ממשיך לעזור לה בסידורים ברכבת ובבית המלון באדינבורו והיא מתאהבת בו אך סטנלי פוגש בדוגמנית הלן (זינה מרשל) ומתחיל לצאת אתה למורת רוחה של ג'יני עליה "מתלבש" לורד ג'יימס מקניירן (רוברט פלמינג) שירד מנכסיו ומחפש בת זוג שתממן אותו. הוא מטייל עם ג'יני ברחבי סקוטלנד ומפגיש אותה עם צאצאי משפחתה בלוך לומונד שחוגגים חתונה. הם מדברים על חתונה אך כשמתברר לו שהיא חסרת פרוטה, הוא נעלם.

ג'יני חוזרת לורמונט ומתכוננת למכור את הבית ולעבור לניו יורק אלא שאז מגיע סטנלי ומציע לה נישואים והם מתחבקים ושרים "בואו נשמח" עם ילדי השכונה.

## צוות השחקנים

## קישורים חיצוניים

*קדימון לסרט, באתר יוטיוב
*אני נוסעת לסקוטלנד - ורה אלן וילדים, באתר יוטיוב
*הפגישה עם המקלינים בסקוטלנד, באתר יוטיוב
*האיש מאידהו - טוני מרטין, באתר יוטיוב
*סצנת הסיום - ורה אלן, טוני מרטין והילדים, באתר יוטיוב

קטגוריה:סרטי 1957
קטגוריה:סרטים בריטיים
קטגוריה:סרטים באנגלית
קטגוריה:סרטים מוזיקליים בריטיים
קטגוריה:סרטים מבוססי מחזות
0800 Heaven

"****" הוא שיר של הדי ג'יים הבריטים נייתן דאו וג'ואל קורי שהוקלט על ידי הזמרת הבריטית אלה הנדרסון. הוא פורסם ב-9 ביוני 2023 בהוצאת חברת התקליטים וורנר מיוזיק גרופ. "" הגיע למקום התשיעי במצעד הסינגלים הבריטי.

## רקע וקבלה
עם יציאתו, דאו אמר, "יצרתי את הקונספט לשיר הזה בזמן שטיילתי בקיץ שעבר". עוד הוא שיתף שהוא שמח שהצליח להביא את "הרעיון לחיים" עם קורי והנדרסון. בעיני הנדרסון, השיר הוא "אחד הדברים האהובים עליי". בהמשך, טען קורי שהרצועה "מדהימה לחלוטין". גרסה אקוסטית של השיר פורסמה ב-6 ביולי 2023.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי ג'ואל קורי
קטגוריה:שירי אלה הנדרסון
קטגוריה:שירים באנגלית
קטגוריה:שירים על גן עדן
קטגוריה:סינגלים בהוצאת וורנר מיוזיק גרופ
מצדה (אקדח)

**מצדה** (נמכר בארצות הברית בשם MASADA) הוא אקדח שהוצג והועבר לייצור בשנת 2017 על ידי חברת תעשיות נשק לישראל. המצדה הוא אקדח חצי-אוטומטי, ירי נוקר ובעל מפחית רתע. האקדח מיועד לצרכים של כוחות הביטחון, צבא ומשטרה, ולצורכי הגנה עצמית אזרחית. האקדח מגיע בארבעה צבעים (אפור, ירוק, שחור וחום).

## נתונים טכניים
המצדה נחשב כנשק מתחרה לנשק הגלוק האוסטרי – בו משתמשים כוחות הביטחון בישראל. הנשק מגיע בקליבר 9 מ"מ (9X19) והוא עם גוף פולימרי ומנגנון ירי סטרייקר (ירי נוקר), והוא פותח על מנת לספק פתרון לשדה הקרב המודרני. הוא מתאפיין בציר קנה נמוך לתחושת רתע מופחת. מנגנוני האקדח מתאימים ליורה ימני או יורה שמאלי. מחסניות הנשק מכילות 17 כדורים. גוף האקדח מיוצר מפולימר מחוזק בסיבי פיברגלס. למצדה בית מנגנון הדק מודולרי מפלדה הניתן להסרה. כוח סחיטת ההדק של הוא 2.5–3.0 ק"ג.

למצדה גרסה נוספת שנקראת MASADA S (מצדה סלים – Slim) שהוא אקדח מיקרו קומפקט עם קיבולת כדורים גבוהה (של 13), בו ניתן לירות עם מחסניות של האקדח הוותיק יריחו.

## מדינות משתמשות
*  – המשטרה הלאומית של הפיליפינים
*  – יחידת מרקוס

## קישורים חיצוניים
* מצדה, באתר תעשיות נשק לישראל
* מצדה סלים, באתר תעשיות נשק לישראל
* 

קטגוריה:אקדחים ישראלים
קטגוריה:התעשייה הצבאית: נשק קל
קטגוריה:תעשיות נשק לישראל
ריז

**ריז** (באנגלית: **Rizz**) היא מילת סלנג אינטרנטי אשר משמעותה, נכון למילון האנגלי של אוקספורד, היא "סגנון, קסם או אטרקטיביות, היכולת למשוך בן זוג רומנטי או מיני". את הביטוי טבע היוטיובר קאי סנאט באמצע שנת 2021. המילה היא קיצור של המילה "כריזמה" (או, ייתכן, כריזמה רומנטית), והיא הפכה ויראלית ביישומון המדיה החברתית טיקטוק. המילה נבחרה למילת השנה של הוצאת אוניברסיטת אוקספורד לשנת 2023.

## אטימולוגיה
ממוזער|240x240 פיקסלים|היוטיובר קאי סנאט, אשר הפך את המילה "ריז" לפופולרית
פופולריות המילה באמצע 2021 מיוחסת לקאי סנאט. בזמן ששידר בטוויץ', סנאט שיתף אנשים כיצד לקבל "ריז" ופיתח ביטויים אחרים כדוגמת "W rizz" ו-"L rizz", כדי לתאר את היכולות ה"מנצחות" (Winning) או ה"מפסידות" (Losing) של אדם ליצור משיכה או לשוחח בצ'אט עם אדם.

"ריז" משמשת הן כשם עצם במשלב הדיבורי והן כפועל. מאמינים שהחלק האמצעי של המילה "כריזמה" קוצר כדי ליצור את המילה "ריז". הוצאת אוניברסיטת אוקספורד תיארה את דפוס ההיווצרות הזה עבור מילה כ"יוצא דופן". עם זאת, ניתן לראות דפוס היווצרות זה בקיצורן של מילים באנגלית כגון "מקרר", "Refrigerator" (ל-"fridge"), ו"שפעת", "Influenza" (ל-"flu").

המילה משמשת בעיקר את דור האלפא. התפתחות נוספת של המילה "ריז" כוללת "ריז ללא מילים" (Unspoken rizz), המתייחסת ליכולת של אדם למשוך בני אדם מבלי לדבר, למשל על ידי מבט פשוט לעברם.

## במדיה
סנאט הצהיר בראיון ביוני 2022 בפודקאסט המוזיקה *No Jumper* שלאחר שהמילה הפכה לוויראלית בטיקטוק, הוא הפסיק להשתמש בה בעצמו, וציין שהשימוש הוויראלי בטיקטוק "שחט" את המילה.

המילה הפכה לוויראלית יותר ביוני 2023, לאחר שהשחקן טום הולנד הסביר בראיון ל-BuzzFeed כי יש לו "ריז מוגבל".

## ראו גם
* ביטויי סלנג של דור ה-Z ודור האלפא

## קישורים חיצוניים
* 

## הערות שוליים

קטגוריה:סלנג בשפה האנגלית
קטגוריה:מילים וביטויים בתרבות האינטרנט
אפלג'ק

ממוזער|256x256 פיקסלים| בקבוק ברנדי תפוחים מעורבב, יחד עם ג'ק רוז, קוקטייל שעשוי מתפוחים
**אפלג'ק** (באנגלית: **Applejack**) הוא משקה אלכוהולי חזק המופק מתפוחים. הוא היה פופולרי בעידן הקולוניאלי האמריקאי של שלוש עשרה המושבות. שכיחות המשקה ירדה במאות ה-19 וה-20 על רקע תחרות של משקאות חריפים אחרים.

אפלג'ק משמש כיום בכמה קוקטיילים, כולל ג'ק רוז. אפלג'ק מוגדר כסוג של ברנדי פירות .

## היסטוריה
ברנדי תפוחים אפלג'ק הופק לראשונה בניו ג'רזי הקולוניאלית (פרובינציית ניו ג'רזי) בשנת 1698 על ידי ויליאם ליירד, אמריקאי סקוטי שהתיישב במחוז מונמאות' (Monmouth County, New Jersey). המשקה היה ידוע אז בשם "ברק ג'רזי". נינו של ליירד, רוברט ליירד, ששירת בצבא הקונטיננטלי, הפך לחברה את מזקקת לאיירד ב-1780, לאחר שהפעיל לפני כן בית מרזח. זוהי מזקקת האפלג'ק המורשית הוותיקה ביותר בארצות הברית, Laird & Company of Scobeyville בסקוביוויל ניו ג'רזי. זו הייתה עד שנות ה-2000 היצרנית היחידה של אפלג'ק שנותרה במדינה, והיא ממשיכה לשלוט בייצור המוצר עד היום.

הפעם פופולרי באמריקה המוקדמת, אפלג'ק ירד בפופולריות עקב עלייתם של משקאות חריפים אחרים שהיו קלים יותר לייצור על בסיס מסחרי, כולל רום, וויסקי (במיוחד בורבון) במאה ה-19 וג'ין, וודקה וטקילה במאה ה-20. בשנת 1920, עם תחילת תקופת היובש, סיימה ליירד את ייצור המשקאות והחלה לייצר מיץ תפוחים. ב-1931 קיבל ג'ון אוונס ליירד אישור לייצר ברנדי תפוחים ל"מטרות רפואיות" ואחסן את המוצר שלו עד לביטול האיסור ב-1933.

אפלג'ק נקשר לארבעה נשיאי ארצות הברית:
* לאחר המהפכה האמריקנית, ג'ורג' וושינגטון ביקש מרוברט ליירד את המתכון של משפחתו לאפלג'ק
* אברהם לינקולן הגיש אותו במהלך תקופה קצרה כבעל טברנה בספרינגפילד, אילינוי
* פרנקלין דלאנו רוזוולט כלל אפלג'ק במנהטן שהוא צרך בקביעות
* לינדון ב. ג'ונסון נתן במתנה ארגז של אפלג'ק למנהיג הסובייטי אלכסיי קוסיגין בוועידת פסגת גלאסבורו ב-1967.

## ייצור
השם applejack נובע מהשיטה המסורתית של ייצור המשקה, jacking, תהליך הקפאת סיידר מותסס ולאחר מכן הוצאת הקרח, וכך הגדלת תכולת האלכוהול: סיידר שהופק לאחר קטיף הסתיו הושאר בחוץ במהלך החורף. מדי פעם הוסרו גושי הקרח הקפואים שנוצרו, ובכך ריכזו את האלכוהול הלא קפוא בנוזל הנותר. שיטה חלופית כללה הנחת חבית של סיידר בשלג, לאפשר לקרח להיווצר בחלק הפנימי של החבית כשהתכולה החלה לקפוא, ולאחר מכן הקשה על החבית והעברת החלק שעדיין היה נוזלי מתוך התוכן. החל מהמיץ המותסס, עם אחוז אלכוהול של פחות מעשרה אחוזים, התוצאה המרוכזת יכולה הייתה להכיל 40-25% אלכוהול. מכיוון שזיקוק בהקפאה הוא שיטת ייצור דלת תשתית בהשוואה לזיקוק באידוי ואינו מצריך שריפת עצי הסקה ליצירת חום, סיידר קשה ואפלג'ק היו קלים יותר להפקה היסטורית, אם כי יקרים יותר מאלכוהול דגנים.

החיסרון של זיקוק בהקפאה, הנקרא גם התגבשות חלקית, הוא שהחומרים שנותרו לאחר הוצאת המים כוללים לא רק אתנול, אלא גם מתנול מזיק, אסטרים, אלדהידים וכוהלים אחרים. בעידן המודרני, הפחתת מתנול בעזרת ספיגה של מסננת מולקולרית היא שיטה מעשית לייצור.

כשהחל הייצור המסחרי, החלו לייצר אפלג'ק גם באמצעות זיקוק באידוי. אפלג'ק מודרני המיוצר מסחרית לרוב כבר לא מיוצרים על ידי גזירה אלא על ידי שילוב של ברנדי תפוחים ומשקאות חריפים נייטרליים.

## השוואה לקלבדוס
אפלג'ק דומה במקצת לקלבדוס, ברנדי תפוחים מנורמנדי, צרפת, אליו הוא מושווה לעיתים קרובות. עם זאת, קלבדוס עשוי מתפוחי סיידר, בעוד שאפלג'ק עשוי מתפוחים מזן Winesap.

## ראו גם
* סיידר
## קישורים חיצוניים

## הערות שוליים

קטגוריה:יין
מרקוס סימונס

**מרקוס סימונס** (באנגלית: **Marcus Simmons**; נולד ב-16 ביולי 2000) הוא כדורגלן גיאני-קנדי המשחק בעמדת המגן השמאלי בוולטה.

## קריירת מועדונים
סימונס התחיל לשחק כדורגל בקבוצת הנוער של אדמונטון גרין אנד גולד ובהמשך עבר לזו של אדמונטון. בשנת  זכה במדליית הכסף עם פרובינציית אלברטה במשחקי הקיץ בקנדה. במקביל שיחק בליגות הקולג' במדי מקאוון גיפינס ויורק ליונס.

ב-10 באפריל 2022 ערך את הופעת הבכורה שלו בקבוצה בתיקו 1-1 נגד ואלור. בעונת הבכורה שלו בקבוצה הבוגרת רשם 24 הופעות בליגה, אך בסיום העונה התפרקה הקבוצה וחתם בוונקובר לקראת עונת .

בספטמבר 2023 חתם בוולטה מליגת העל המלטזית.

## קריירה בינלאומית
במאי  סימונס זומן למחנה האימונים של נבחרת גינאה. ב-22 בנובמבר 2023 ערך את הופעת הבכורה שלו בנבחרת בניצחון 0-6 נגד  במסגרת ליגת האומות של CONCACAF.

## קישורים חיצוניים

קטגוריה:כדורגלנים גיאנים
קטגוריה:כדורגלנים קנדים
קטגוריה:מגני כדורגל גיאנים
קטגוריה:מגני כדורגל קנדים
קטגוריה:קשרי כדורגל גיאנים
קטגוריה:קשרי כדורגל קנדים
קטגוריה:אדמונטון: כדורגלנים
קטגוריה:כדורגלני ולטה
קטגוריה:כדורגלני נבחרת גיאנה
קטגוריה:ספורטאים זרים במלטה
קטגוריה:קנדים שנולדו ב-2000
יחסי אתיופיה–קנדה

**יחסי אתיופיה–קנדה** הם יחסי החוץ בין **[[אתיופיה]]** ו**[[קנדה]]**.

## היסטוריה
שתי המדינות כוננו יחסים דיפלומטיים ב-1956. קנדה פתחה שגרירות באדיס אבבה ב-1957, ואילו אתיופיה פתחה שגרירות באוטווה בשנת 1962. השגרירות באוטווה נסגרה בשנה שלאחר מכן בשל אילוצים כספיים ונפתחה מחדש רק ב-1989. בשנת 2021 סגרה אתיופיה שוב את שגרירותה באוטווה, אך בשנת 2022 היא נפתחה מחדש.

ראש ממשלת קנדה ז'אן קרטיין ביקר באתיופיה בשנת 2002. סגנית שר התחבורה והתקשורת באתיופיה ביקרה בקנדה בשנת 1995. נשיא בית המשפט העליון באתיופיה כמאל בדרי ערך ביקור רשמי בקנדה ב-2001.

קנדה היא סייענית חוץ משמעותית עבור אתיופיה. סיוע הפיתוח הרשמי של קנדה לאתיופיה בשנת 2007 הסתכם ב-90.52 מיליון דולר.

## הערות שוליים

קטגוריה:ערכים ללא קטגוריות פיזיות - יחסי חוץ
המפלגה הקומוניסטית של הודו (מרקסיסטית)

**המפלגה הקומוניסטית של הודו (מרקסיסטית)** (בהינדי: **भारत की कम्युनिस्ट पार्टी (मार्क्सवादी)**; באנגלית **Communist Party of India (Marxist)** (**CPI(M)**) היא מפלגה קומוניסטית בהודו. המפלגה נוצרה כפלג שפרש מהמפלגה הקומוניסטית של הודו, ונכון לדצמבר 2023 היא מפלגת השלטון בקרלה.

## היסטוריה
המפלגה הקומוניסטית של הודו (מרקסיסטית) הוקמה בעקבות פיצול המפלגה הקומוניסטית של הודו. באוגוסט 1959 החל משבר פנימי במפלגה, בעקבות סכסוך הגבולות ההודי–סיני שפרץ, כפעילי המפלגה נחלקים בין תומכי הרפובליקה העממית של סין הקומוניסטית לתומכי הודו. תומכי הודו הלאומיים ותומכי סין הקומוניסטית. הוויכוח, שהשתלב בפיצול הסיני–סובייטי, הפך לפולמוס על טקיטת הפעולה כלפי מפלגות אחרות ובראשן הקונגרס, כשפלג אחד סבור כי יש לשתף פעולה עם הקונגרס, פלג שני התייאש מפעולה דמוקרטית וגרס כי יש לשוב למלחמת מעמדות ומאבק אלים, ופלג שלישי שביקש לשתף פעולה עם יריבי ההקונגרס. העימות נמשך במשך מספר שנים, עד שבאפריל 1964 הגיעה הרתיחה בין הצדדים לשיאה, והפעילים הרדיקליים הפרו-סינים עזבו את המפלגה והקימו מפלגה קומוניסטית מתחרה. המפלגה נקראה בתחילה "המפלגה הקומוניסטית השמאלית" או "המפלגה הקומוניסטית של הודו (שמאל)", ובבחירות לאספה המחוקקת של קרלה ב-1965 החליטה המפלגה להתמודד כ"המפלגה הקומוניסטית של הודו (מרקסיסטית)", שהפך לשמה הרשמי.

ב-1967 החליטה המפלגה להצטרף לקואליציות בקרלה ומערב בנגל. ההחלטה, שלוותה בהתנגדות של חלק מחברי המפלגה, גרמה לפרישת פלג קיצוני שהתנגד להחלטה לחבור למפלגות לא קומוניסטיות להביא לפריצת מרד הנקסליטים שביצעו פעולות טרור במטרה לערער את ממשלת מערב בנגל הקומוניסטית. מרכז הפעולות היה בצפון מדינת מעקב בנגל, באזור נקסלברי ובסמוך למעבר הצר לשבע האחיות. הממשלה הקומוניסטית נאלצה לבסוף לדכא את המרידה, ופעילי המפלגה הרדיקלים החלו פורשים ממנה. ב-1969 הקימו הפורשים את המפלגה הקומוניסטית של הודו (מרקסיסטית-לניניסטית).

בבחירות לאספה המחוקקת של מערב בנגל ב-1977 זכתה המפלגה לראשונה לרוב מוחלט באספה, והיא שלטה במדינה במשך 34 שנים, עד להבסתה בבחירות ב-2011 בידי הטרינמול קונגרס.

## תוצאות בחירות

## קישורים חיצוניים

## הערות שוליים

קטגוריה:הודו: מפלגות
קטגוריה:מפלגות קומוניסטיות
קטגוריה:ערכים שבהם תבנית בריטניקה אינה מתאימה
קטגוריה:מפלגות שהוקמו ב-1964
סוטול (משקה)

**סוטול** (בספרדית: **Sotol**) הוא אלכוהול מזוקק ממדבר צ'יוואווה (צפון מקסיקו, מערב טקסס) שמקורו בצמחי הסוג Dasylirion. הידוע בדרך כלל בשם Desert Spoon או בספרדית סוטול, (גם sereque, cucharilla או palmilla), צמחים הגדלים במדבר צ'יוואווה של צפון מקסיקו, ניו מקסיקו, אריזונה ומערב ומרכז טקסס. אלכוהול סוטול ידוע כספיריט המדינה של צ'יוואווה, עם זאת, המשקה נצרך גם בדורנגו ובקואווילה. לסוטול יש כינוי מקור משלו מאז 2002 וניתן לייצר אותו רק בצ'יוואווה, קואווילה ודורנגו. ישנם עשרות סוגים מסחריים זמינים. ייצור אלכוהול סוטול קיים מחוץ לכינוי המקור של סוטול בכמה אזורים כמו סונורה, שם היא ידועה בשם פלמילה (Palmilla), ובאחאקה (Cucharillo), ואזור Texas Hill Country (טקסס סוטול). עם עליית הסוטול מבחינת הפופולריות שלו, מותגים נוספים נוספו. Los Magos Sotol מ-Los Magos Spirits International. הסוטול Los Magos Sotol הוא כיום הסוטול בעל הפרסים הרב ביותר בעולם. הוא מיוצר באופן דומה לסוגי המסקל הארטיזנלים הנפוצים יותר של מרכז מקסיקו.

## היסטוריה
ממוזער|267x267 פיקסלים| פריחה אביבית עם גבעול אנכי, הר איברים, דרום ניו מקסיקו
הילידים של מדבר צ'יוואווה, כמו ה-Jumano Pueblos וה-Lipan Apache, הכינו את המשקה המסורתי הזה במשך מאות שנים. לפי מקורות, ילידים אחרים של צ'יוואווה, כמו הראמורי (Rarámuri), התסיסו מיץ סוטול למשקה אלכוהולי דמוי בירה כבר לפני 800 שנה.

טכנולוגיית הזיקוק הוצגה במאה ה-16 על ידי מהגרים פיליפינים מוקדמים שהגיעו דרך הגליאון של מנילה לאזורי החוף של מערב מקסיקו. ה"סטילס" (סטילס, בתרגום חופשי דוד, על פי רוב מפליז, הוא מכשיר המשמש לזקק תערובות נוזליות על ידי חימום לרתיחה סלקטיבית ולאחר מכן קירור לעיבוי האדים) הייחודי מהסוג הפיליפיני היה בשימוש בתחילה על ידי פועלים פיליפיניים שעבדו במטעי הקוקוס לזיקוק ה"ווינו דה קוקו" (שיכר מוהל קוקוס). טכנולוגיה זו והידע בייצור משקאות חריפים נרכשו על ידי העמים הילידים במקסיקו שעבדו במטעי הקוקוס. לאחר מכן הם שימשו לזיקוק משקאות מקומיים, וכתוצאה מכך נוצרו המסקל והסוטול.

## ייצור
ממוזער|300x300 פיקסלים| גזע פרח של צמח "כף המדבר"
לצמח "כף המדבר" (Desert Spoon) לוקח בערך 15 - 25 שנים להתבגר והוא מניב רק בקבוק סוטול אחד לכל צמח. הוא גדל בדרך כלל על מדרונות סלעיים באדמת השיחים המדברית של צ'יוואווה בין 900 לבין 2,000 מטר מעל פני הים. בניגוד לאגבה, הפורחת רק פעם אחת בחייה, הסוטולים מייצרים גבעול פרח כל כמה שנים. לאחר שהצמח מתבגר, הוא נקטף כמו צמחי אגבה להכנת מזקל או טקילה. העלים החיצוניים מוסרים כדי לחשוף את הליבה המרכזית, אשר נלקחת למזקקה. לאחר מכן ניתן לבשל או לאדות את הליבה, לגרוס, להתסיס ולזקק.

## סוגים
סיווגים לפי גיל:
* Plata – לא מיושן, ישר מהזיקוק לבקבוק.
* Reposado (נח) – כלומר התיישן מספר חודשים עד שנה.
* Añejo – התיישן לפחות שנה ולמעלה מזה

## קישורים חיצוניים

* ביקורות של כמה מותגים מיוצרים מסחרית של סוטול.
* נוכחות בשוק האמריקאי.
## הערות שוליים

קטגוריה:משקאות מזוקקים
יש עוד עולם (שיר)

"**יש עוד עולם**" הוא סינגל שהוקלט על-ידי הזמר והיוצר הישראלי דודו אהרון. השיר יצא ב-29 באוקטובר 2023.

## רקע וכתיבה
השיר הולחן על-ידי דודו אהרון ונאור סינואני, שגם כתבו את מילותיו לצד עדי כבירי ואלון פרץ. השיר יצא בסמוך לפרוץ מלחמת חרבות ברזל, והוקדש לבנות ובני הזוג של חללי המלחמה.

עם צאת השיר, הדגיש אהרון את היותו בעל הערכה עזה לנשים החזקות ומעוררות ההשראה, ואת העובדה כי כאבן האישי הפך לנחלת הכלל.

השיר זכה להשמעות מרובות בתחנות הרדיו הישראליות, והיה בשיאו לשיר ה-5 המושמע ביותר במצעד השבועי של מדיה פורסט.

## וידאו קליפ
הווידאו קליפ המלא שיצא עבור השיר הועלה לערוץ היוטיוב של דודו אהרון ב-29 באוקטובר 2023.

נכון לדצמבר 2023, מונה הצפיות של הקליפ עומד על כ-300,000 צפיות.

## מיקומי שיא

## קישורים חיצוניים
* סרטון השיר "יש עוד עולם" באתר יוטיוב
* מילות השיר "יש עוד עולם" באתר שירונט

## הערות שוליים

קטגוריה:שירי דודו אהרון
קטגוריה:שירים בעברית
קטגוריה:שירי מלחמת חרבות ברזל
ÑuSat

שמאל|ממוזער|200px|לוויין בתערוכה
**ÑuSat** (באנגלית:** NewSat** ) היא סדרת לוויינים מסוג חישה מרחוק שפותחה בארגנטינה. השיגור הראשון בוצע בשנת 2016 ומתוכנן להגיע ל-300 לוויינים פעילים.

## היסטוריה
הלוויינים פותחו על בסיס לוויין BugSat 1, ששוגר ב-19 ביוני 2014. היה זה לוויין במשקל 22 ק"ג. על בסיס הצלחת פעילותו, חברת Satellogic החליטה על המשך פיתוחה של סדרת הלוויינים. לווייני ÑuSat הם בעלי משקל 38 ק"ג ופעילים בתחום הספקטרום הנראה ובתת אדום. רגישות הלוויינים מגיעה למטר אחד בערך. 

הלוויינים פעילים במסלול מסונכרן-שמש ומתוכנים לעבודה במשך 3–4 שנים.

בחלק מהלוויינים הותקנו מכשירי מדידה נוספים.

## רשימת שיגורים

## קישורים חיצוניים

* תיאור הלווין
* תיאור הלוויינים
* תיאור פיתוח ויכולות
* רשימת שיגורים

קטגוריה:ארגנטינה: מדע וטכנולוגיה
קטגוריה:צילום על ידי לוויין
קטגוריה:לווייני חישה מרחוק
אושקאטי

**אושקאטי** (באנגלית: **Oshakati**) היא בירת מחוז אושנה בצפון נמיביה. נכון לשנת 2011 היא מונה 36,641 תושבים.

## היסטוריה
אושקאטי הוקמה ביולי 1966. היא שימשה בתחילתה כבסיס של כוח ההגנה של דרום אפריקה  במלחמת הגבול של דרום אפריקה  בשפת אנשי המקום, פירוש שם העיר הוא "מה שביניהם", אך יש הסוברים כי השם מיוחס לאנטנת השידור שמהווה את המבנה הגבוה ביותר בנמיביה. גובהה 275 מטרים.

ב־19 בפברואר 1988 אירע פיצוץ של מכונית תופת בבנק הלאומי באושקאטי. הוא גרם למותם של 27 בני אדם ולפציעתם של עוד כ־70. רשויות דרום אפריקה (שהייתה בעלת מנדט חבר הלאומים על נמיביה – אז נקראה דרום־מערב אפריקה) והתנועה לעצמאות נמיביה האשימו זו את זו בפיצוץ. איש לא הואשם במקרה והעניין ירד עם עצמאות נמיביה בשנת 1990 וקריאות לפיוס לאומי.

מאז קבלת העצמאות של נמיביה החלה תנופת פיתוח באושקאטי. כשנתיים לאר מכן, בשנת 1992, היא הוכרזה כעיר.

בשנת 2008 נפגעה העיר משיטפונות כבדים. לאחר מכן אושרה תוכנית אב לבניית סוללה באורך של 23 קילומטרים מסביב לעיר במטרה למנוע מהמים להציף את העיר וליישב מחדש את האזורים שנפגעו.

## גאוגרפיה
העיר נמצאת בצפון נמיביה בגובה של 1,074 מטרים מעל פני הים. היא נמצאת באזור ביצתי וליד תוואי נהר אוקטנה . הגבול עם אנגולה ממוקם כ־44 קילומטרים צפונית לעיר. הפארק הלאומי אטושה נמצא כ־100 קילומטרים מדרום־מזרח. העיר צואמב רחוקה כ־265 קילומטרים מדרום־מזרח, והבירה וינדהוק מרוחקת כ־545 קילומטרים מאושקאטי.

## אקלים
האקלים באושקאטי הוא אקלים צחיח למחצה (BSh לפי שיטת קפן). הטמפרטורה הממוצעת ביום היא 30.3 מעלות צלזיוס ובלילה 14.75 מעלות צלזיוס. בשנה ממוצעת יורדים 472 מילימטרים של משקעים, רובם בין נובמבר לאפריל.

## תחבורה
הכביש הראשי של נמיביה עובר בעיר. הוא מתחיל בקייפטאון שבדרום אפריקה, עובר בספרינגבוק ואז חוצה את הגבול לנמיביה. משם הוא ממשיך לקיטמנסהופ ולווינדהוק ואז מגיע לאושקאטי. משם הוא ממשיך עד לגבול עם אנגולה.

בנוסף, בעיר ממוקם נמל התעופה אושקאטי  בעל מסלול טיסה באורך 1,620 מטרים. כיום אינו בשימוש.

## קישורים חיצוניים
* 

## הערות שוליים

קטגוריה:נמיביה: ערים
קטגוריה:יישובים שהוקמו ב-1966
גבעת השקד

**גבעת השקד** (מכונה גם: **גבעת שקד**) היא שכונה עתידית בדרום ירושלים, בגובה 700 מטר מעל פני הים, בצמוד לקו העירוני, מדרום ומעט מצפון לו, בין מלחה, גוננים (פת), בית צפאפא ושרפאת. השכונה תהיה סמוכה גם לקו הירוק המקווקו של הרכבת הקלה בירושלים, לקו הכחול הבהיר, לפארק עמק רפאים ולפארק המסילה.

גודל השכונה 39 דונם. בשכונה צפויות לקום 720 יחידות דיור, בארבעה מבנים בעלי 24 קומות, לצד בנייה נמוכה יותר בגובה של שש קומות.

בינואר 2024 התוכנית אושרה בוועדה המחוזית לתכנון ובנייה בירושלים.

## השכונה
בשכונה צפויות לקום 720 יחידות דיור, מתוכן 210 יוקצו להשכרה לטווח רחוק. הדירות ייבנו בארבעה מבנים בעלי 24 קומות כל אחד, לצד בנייה נמוכה יותר בגובה של שש קומות. בקומות הקרקע של המבנים הפונים לרחובות ישולבו שטחי תעסוקה ומסחר, ולצד אותם מבנים יוקמו בית ספר יסודי, גני ילדים ובתי כנסת.

השכונה נמצאת בסמיכות לפארקים המטרופוליניים פארק עמק רפאים ופארק המסילה.

תחבורת השכונה תתבסס על הצירים הירושלמיים המרכזיים כביש בגין, רחוב דוד יוסף ורחוב דוד בנבישתי. בנוסף נמצאות בסמוך לשכונה תחנות של הקו הירוק המקווקו ושל הקו הכחול הבהיר.

## היסטוריה
הקרקע נרכשה על ידי יהודים בשנות ה-20 של המאה ה-20, ולכן הקרקע נמצאת כיום תחת אחריות האפוטרופוס הכללי.

התוכנית להקמת השכונה הוגשה על ידי הרשות לפיתוח ירושלים, והיזם שלה הוא האפוטרופוס הכללי.

בשנת 1995 קידמה ממשלת ישראל העשרים וחמש בראשות יצחק רבין תוכניות בנייה במקום, בנוסף לתוכניות להפקעת שטחים באזור בית חנינא על מנת להרחיב את שכונת רמות, והפקעות בבית צפאפא עבור בניית גבעת המטוס. הסיעות הערביות חד"ש ומד"ע, שישבו אז באופוזיציה, הגישו בתגובה הצעת אי-אמון בממשלה, אליה הצטרפה גם מפלגת הליכוד בראשות בנימין נתניהו. כדי שממשלתו לא תיפול, ביטל רבין את תוכניות בנייה אלה, והשכונה לא הוקמה.

בעשור השלישי של המאה ה-21 (כמאה שנים לאחר רכישת הקרקע על ידי יהודים), תוכניות להקמת השכונה קודמו בעיקר בתקופת ממשלת ישראל השלושים ושש, האפוטרופוס הכללי והרשות לפיתוח ירושלים. העלאת התוכנית להפקדה נעשתה בעזרת שרת הפנים איילת שקד, למרות לחצים כבדים וישירים של ארצות הברית עליה.

## מיקום
שכונה זו מקודמת להקמה יחד עם שכונות גבעת המטוס והאמה התחתונה, כחלק ממאמץ לשבור רצף עירוני ערבי עתידי בין צור באהר, בית צפאפא ושרפאת. עם זאת, שכונה זו לא קוטעת רצף טריטוריאלי כלשהו, מאחר שהיא מוקפת כמעט משלושה צדדים בשכונות ישראליות.

מהצד הישראלי, מיקום השכונה חשוב, והוא יושב מעל וצמוד לשכונות מלחה, פת וגוננים, ומרחק מאות מטרים בודדים מאצטדיון טדי. בנוסף סמוכה השכונה לכביש בגין ורחוב דב יוסף, המחברים את מרכז ומערב ירושלים עם שכונת גילה, מערב גוש עציון והיישובים הסמוכים לכביש 60 ביהודה. בנוסף, יושב מיקום השכונה ליד שני קווים של הרכבת הקלה בירושלים.

## ראו גם
* שכונת אמת המים התחתונה

## קישורים חיצוניים

* 

## הערות שוליים

קטגוריה:ירושלים: שכונות עתידיות
קטגוריה:מזרח ירושלים